Круглы стол—Свабодная Грузія

Круглы стол—Свабодная Грузія () — альянс грузінскіх палітычных партый.

 Стварэнне 
11—13 сакавіка 1990 года ў Вялікай канцэртнай зале філармоніі Тбілісі адбылася канферэнцыя, на якой былі запрошаны ўсе нефармальныя арганізацыі, якія вызначалі сябе як нацыянальна-вызваленчы рух. Мэтай канферэнцыі было стварэнне кааліцыйнага савета.

На канферэнцыі былі прадстаўлены два планы аддзялення Грузіі ад Савецкага Саюза:
 Прадстаўнікі першага лічылі, што краіна павінна стаць незалежнай з дапамогай рэферэндуму. Гэта значыць, яны меркавалі пайсці па шляху Літвы, якая ў сакавіку 1990 года легітымным і мірным спосабам пачала шлях да выхаду са складу СССР.
 Іншы план разглядалі набыццё незалежнасці шляхам вываду савецкіх войск з Грузіі. Лозунг прыхільнікаў другога плана быў: «Спачатку — свабода, а потым — незалежнасць».

Звіяд Гамсахурдзія назваў планы «антынацыянальнымі» і пакінуў канферэнцыю разам з некалькімі партыямі. Арганізацыі, якія пакінулі канферэнцыю, стварылі палітычны альянс «Круглы стол—Свабодная Грузія». Яго асноўнай палітычнай мэтай было спачатку правесці рэферэндум аб незалежнасці, а потым прыняць дэкларацыю аб аднаўленні незалежнасці Грузіі на аснове гэтага рэферэндуму.

Альянс Круглы стол—Свабодная Грузія быў ва ўладзе да 1993 года, пасля чаго распаўся.

 Прыход да ўлады 
На выбарах 28 кастрычніка 1990 года блок «Круглы стол—Свабодная Грузія» атрымаў 53,99% галасоў, узяўшы большасць у Вярхоўным Савеце Грузінскай ССР.

9 красавіка 1991 года сесія Вярхоўнага Савета прыняла Закон аб незалежнасці Грузіі на аснове рэферэндуму 31 сакавіка 1991 года. Звіяд Гамсахурдзія, кандыдат ад кааліцыі, атрымаў 87% галасоў на прэзідэнцкіх выбарах і стаў першым прэзідэнтам незалежнай Грузіі.

 Члены 
 Хельсінкскі саюз Грузіі ()
 Таварыства Св. Іллі—Праведнае грамадства Грузіі ()
 Грузінскае Таварыства Мераба Костава ()
 Саюз грузінскіх традыцыяналістаў ()
 Грузінскі нацыянальны фронт—Радыкальны саюз ()
 Нацыянальна-ліберальны саюз Грузіі ()
 Грузінская нацыянальна-хрысціянская партыя ()

 Спасылкі 





Катэгорыя:Партыйныя кааліцыі
Катэгорыя:Палітычныя партыі Грузіі
Катэгорыя:Нацыянальна-вызваленчыя рухі